b'\n_START_ARTICLE_\nLilli Vuorela\n_START_PARAGRAPH_\nLijdia (Lilli) Vuorela (11. elokuuta 1914 Rautu \xe2\x80\x93 18. maaliskuuta 2009 Savonlinna) oli suomalainen maatalon em\xc3\xa4nt\xc3\xa4 ja kirjailija._NEWLINE_Lilli Vuorela (o.s. Orlov) k\xc3\xa4vi kansakoulun ja kotitalouskoulun. H\xc3\xa4n opiskeli my\xc3\xb6s Kansanvalistusseuran kirjeopistossa. Halua olisi riitt\xc3\xa4nyt laajempaankin opiskeluun, mutta maatalon ainoalle tytt\xc3\xa4relle se ei ollut mahdollista._NEWLINE_Vuorela teki k\xc3\xa4sikirjoituksen vuonna 1961 valmistuneeseen tv-elokuvaan Hevosen kaima (ohjaus Juhani Kumpulainen)._NEWLINE_Avioiduttuaan rajavartioston palveluksessa olleen Toivo Vuorelan kanssa Lilli Vuorela asui pitk\xc3\xa4\xc3\xa4n perheineen Suomussalmella. Siell\xc3\xa4 h\xc3\xa4n kirjoitti romaanien, n\xc3\xa4ytelmien ja kuunnelmien lis\xc3\xa4ksi tuotteliaasti novelleja ja jatkokertomuksia Kolmiokirjan lukemistolehtiin. H\xc3\xa4n oli my\xc3\xb6s entisten rautulaisten kotiseutulehden vakituinen avustaja._NEWLINE_Toivo Vuorelan j\xc3\xa4\xc3\xa4ty\xc3\xa4 el\xc3\xa4kkeelle pariskunta muutti 1970-luvun alussa Punkaharjulle. Kirjailijan ty\xc3\xb6 jatkui heid\xc3\xa4n kodikseen hankkimassaan Lahdenkyl\xc3\xa4n entisess\xc3\xa4 kansakoulussa. Paikallista menestyst\xc3\xa4 saavutti erityisesti Lilli Vuorelan n\xc3\xa4ytelm\xc3\xa4 "Siel\' koton\' Karjalas\'", jota esitettiin pitk\xc3\xa4\xc3\xa4n Savonlinnan Teatterissa 1970-luvulla._NEWLINE_Lilli Vuorela vaikutti Punkaharjun kulttuuriel\xc3\xa4m\xc3\xa4\xc3\xa4n muun muassa kulttuurilautakunnan j\xc3\xa4senen\xc3\xa4. Kirjallisista ansioistaan h\xc3\xa4nelle my\xc3\xb6nnettiin taiteilijael\xc3\xa4ke v. 1977.'